Mumle Gåsegg

![MC900312104[1]]()![MC900030679[1]]()

TYRIHANS BARNEHAGE

2020/2021

**Barnegruppen på Mumle Gåsegg 2020-2021**

Avdelingen har i år 19 plasser; 10 gutter og 9 jenter.

**Barna født i 2015: 8 stk.**

**Barna født i 2016: 6 stk.**

**Barna født i 2017: 5 stk.**

**Personalet på Mumle Gåsegg**

**Pedagogisk leder:** Lillian J. Hein (100 % stilling). Har jobbet i Tyrihans barnehage siden sommeren 2009.

**Barne- og**

**ungdomsarbeider:** Anne Gro Forgaard (100 % stilling). Begynte i Tyrihans barnehage sommeren 2009.

**Assistent:** Helene L. Sjøthun (100 % stilling). Har jobbet i barnehagen siden 2006.

**Utfører av**

**spesialpedagogisk**

**hjelp:** Monika M. Eide (100% stilling). Utdannet barne- og ungdomsarbeider. Er ansatt i ”Ressurssenter for styrket barnehagetilbud”.

Andre samarbeidspartnere:

* Spesialpedagog, fysioterapeut, ergoterapeut, logoped
* Studenter fra barnehagelærerstudiet, UiS
* Praksiselever fra ungdomsskole eller videregående skole
* NAV – personer i arbeids-/språkpraksis

**Primærkontakt**

En primærkontakt er en voksen som har et «spesielt øye med og til barnet». Ved å dele barnegruppen mellom de ansatte, sikrer vi at alle barna blir sett. Hensikten med primærkontakt er at barnet raskere skal føle seg trygg. Trygghetsfølelse er svært viktig for at barnet igjen skal kunne leke og utvikle seg sammen med resten av barnegruppa.

Oversikt over primærkontaktene er delt ut til de foresatte.

**Vaktsystem**

Personalet har et fast vaktsystem som består av tidligvakt, mellomvakt og seinvakt. Pedagogisk leder har p.t. 4-5 timer planleggingstid (kontortid) per uke.

Tidligvakt: kl. 7.30 – 14.30/15.00

Mellomvakt: kl. 8.00 – 15.30

Seinvakt: kl. 8.30/9.00 – 16.30

Det kan skje forandringer på vaktene, det kommer helt an på når det er størst behov.

**Dagsrytmen**

Vi ser at barna blir raskere trygge og er mer rolige når dagene i barnehagen er forutsigbare. Vi prøver derfor å holde oss til en dagsrytme som består av faste rutiner.

|  |  |  |
| --- | --- | --- |
| Kl. 07.30 | Barnehagen åpnerFrilek | Vi tar imot barn og foreldre (i garderoben) på terrassen. |
| Kl. 08.20 | Håndvask + sette oss i garderoben | Håndvask før frokost |
| Kl. 08.30 | Frokost | Vi spiser sammen på avdelingen. Barna har med matpakke. |
| Ca. kl. 09.30 | Grupper/lek/samling/ aktivitet/tur | Barn og voksne leker/har aktiviteter på avdelingen/ute. |
| Ca. kl. 11.45 | Håndvask | Vi vasker hendene før måltidet. |
| Ca. kl. 11.45 | Samlingsstund + ordenshjelperne dekker bordet | Samling i garderoben  |
| Ca. kl. 12.00 | Lunsj | Vi har smøremåltid.Varm mat fredager OBS! Koronatid = matpakke. |
| Ca. kl. 13.00 | Utelek |  |
| Ca. kl. 14.30 | Frukt + ev. matpakke inne/ute | Håndvask før vi spiser. |
|  | Frilek |  |
| Kl. 16.30 | Barnehagen stenger | Takk for i dag! |

**Generell informasjon**

**Telefon**

Barnehagens kontor har telefonnr. **51 91 30 95**.

Mumle Gåsegg: **959 71 559**

**Hjemmeside**

Barnehagens hjemmeside finner dere på <https://www.minbarnehage.no/aasen>

Vi anbefaler dere å abonnere på nyheter fra hjemmesiden. Abonnementet må gjenopprettes hver høst.

**Levering og henting**

Det er ønskelig at alle barna er i barnehagen innen kl. 09.30. Aktiviteter og turer starter da. Vennligst ring og gi beskjed dersom barnet kommer senere, er sykt eller har fri.

Husk å gi beskjed til oss ansatte når dere henter barnet.

Dersom andre enn foreldrene henter, **må** dere gi oss beskjed.

**Frokost**

For at vi skal få litt ro rundt frokostbordet, er det fint om dere kommer før kl. 8.30 eller etter kl. 8.45. Dersom dere kommer under måltidet, må dere følge barnet til bords. Har dere beskjeder til oss, kan vi få dem da. Vi ønsker friske og opplagte barn. Vi oppfordrer dere derfor til å lage sunne matpakker til barna.

**Lunsj (OBS! Gjelder ikke når vi har koronarestriksjoner.)**

Til lunsj har vi smøremåltid. Da serverer vi grovt brød og forskjellig pålegg som ost, leverpostei, fisk og kjøtt, samt agurk og paprika. Vi tilbyr melk og vann som drikke. Vi ønsker å skape en hyggelig og trivelig atmosfære, hvor vi har fokus på gode samtaler rundt bordet. I tillegg øver vi på å sitte i ro, vente på tur, be andre om å sende, svare høflig mm.

**Ordenshjelp**

Etter hvert får barna prøve seg som ordenshjelp. To og to er da sammen om å hjelpe til med å dekke bordet.

**Klær**

Det er viktig at barna til enhver tid har godt med ekstratøy i barnehagen. Når dere ser at barna har brukt av klærne, må det fylles på nytt.

Husk å sjekke jevnlig om dresser og regntøy må vaskes! Etter regnværsdager, må dere også kjenne etter om yttertøyet er vått på innsiden. Ta det ev. med hjem til tørk eller vreng det, slik at det får tørke til neste dag.

Husk å navne tøy, sko og støvler. Det blir da lettere for oss å skille barnas klær fra hverandre. Det er mange som har helt likt regntøy o.l.

Vennligst rydd barnets plasser i garderoben når dere henter om ettermiddagen; sett støvler, sko og tøfler på plass og rydd på hylla. Dette sparer oss for mye tid, som vi igjen kan bruke på barna deres. (Dette slipper dere i Korona-tiden 😉)

Vi ønsker at barna skal bli selvstendige i av- og påkledningen. Vi legger derfor til rette for at de skal klare selv. Vi lærer også barna at de må rydde opp egne klær og sko.

**Sykdom**

Barn med feber, diaré og nedsatt allmenntilstand har ikke godt av å være i barnehagen. Ved sykdom skal barnet holdes hjemme til eventuell smittefare er over. Ved oppkast/diaré (epidemier) skal barnet holdes hjemme minst 48 timer før det kan komme tilbake til barnehagen. OBS! Høsten 2020 må barn holdes hjemme ved nyoppståtte forkjølelsessymptomer, grunnet Covid-19.

Dersom barnet skal gis reseptpliktig medisin i barnehagen, må det fylles ut skjema som foreldrene skriver under på.

**Fødselsdag**

Vi lager krone, henger ut flagg, pynter lunsjbordet, synger bursdagssanger, sender opp ”raketter” og lar bursdagsbarnet velge hvilken historie som skal fortelles i samlingen. Foreldrene til bursdagsbarnet pleier å ta med noe godt til dessert denne dagen.😊

**Leker**

Private leker skal ikke brukes i barnehagen. Grunnet Covid-19 kan man dessverre heller ikke ha med kosebamser el.

**Informasjon**

Månedsbrev og -plan blir lagt på barnehagens hjemmeside. Der får dere et kort referat av det som har skjedd i løpet av den siste tiden og en oversikt over hva som skjer videre.

Normalt blir informasjon hengt opp på oppslagstavlen i garderoben. Grunnet korona-restriksjonene får dessverre ikke foreldre følge med inn i barnehagen. Viktig informasjon sendes derfor på sms eller mail.

Når dere leverer og henter, ønsker vi at vi kan utveksle informasjon om hvordan det går med barnet. Spør oss hvis dere lurer på noe!

**Tema**

I starten av hvert barnehageår er temaet *tilvenning*. Vi ønsker at barna skal bli trygge og kjent med oss voksne, avdelingen og andre barn. Den første tiden har vi derfor ikke så mange fastlagte opplegg. Vi deler gruppen; noen leker ute og noen inne. De nye får da mer ro til å bli kjent.

Etter hvert velger vi tema ut fra årstider, tradisjoner og det som barna er opptatt av.

**Planleggingsdager**

På disse dagene er barnehagen stengt:

Fredag 14.08.20

Torsdag 12.11.20

Fredag 13.11.20

Mandag 04.01.21

Tirsdag 06.04.21